Diari Oficial de la Generalitat Valenciana


Sumari del DOGV 1775, del 05-05-1992 (1992/824655)

ORDRE de 5 de març de 1992, de la Conselleria de Cultura, Educació i Ciència, per la qual es regula el regim de les subvencions als ajuntaments per a programes municipals d'activitats culturals.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/05/(2)/dof/vci/html**

### Dades del document

Número de DOGV
:   1775

Data del DOGV
:   05-05-1992

Secció del DOGV
:   DISPOSICIONS GENERALS

Número del document
:   1992/824655


Data del document
:   05-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 de març de 1992, de la Conselleria de Cultura, Educació i Ciència, per la qual es regula el règim de les subvencions als ajuntaments per a programes municipals d'activitats culturals.  
La Generalitat Valenciana, d'acord amb allò que estableix l'article 31.4 de l?Estatut d?autonomia, té competència exclusiva en matèria de cultura. A aquest efecte, resulta oportú potenciar el llibre i la lectura mitjançant els programes municipals d'activitats culturals.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Hom convoca un concurs públic per a la concessió de subvencions destinades a sufragar els programes municipals d'activitats culturals que donen suport al llibre i a la lectura i hom aprova les bases per les quals es regeix aquesta convocatòria, incloses com a annex a aquesta ordre.  
Article segon  
Les ajudes a què fa referència l'article anterior contribuiran al finançament parcial de les despeses ocosionades amb motiu de la realització dels esmentats programes.  
DISPOSICIONS FINALS  
Primera  
Hom faculta la Directora General de Patrimoni Cultural perquè dins de l?àmbit de les seues competències adopte les resolucions necessàries per a l'aplicació i el desenvolupament d'aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 5 de març de 1992.  
El Conseller de Cultura, Educació i Ciència,   
ANDREU LÓPEZ BLASCO  
ANNEX  
Bases de la convocatòria per a l'adjudicació de subvencions per a programes municipals d'activitats culturals.  
Primera  
1. Podran sol·licitar aquestes ajudes tots els ajuntaments que realitzen programes d'activitats culturals, la finalitat dels quals siga donar suport al llibre i la lectura.  
2. Aquestes ajudes es podran sol·licitar per a qualsevol activitat que es realitze dins del període comprés entre l'1 de gener i el 31 d'octubre de 1992.  
3. Hom podrà finançar amb càrrec a aquestes ajudes les despeses de les activitats dirigides a la difusió del llibre i la lectura.  
Segona  
1. Aquests projectes es finançaran amb els crèdits que figuren en els pressupostos de la Generalitat Valenciana consignats a aquesta finalitat, i amb els pressupostos dels ajuntaments.  
2. L'aportació de la Conselleria de Cultura, Educació i Ciència en el finançament de cada petició que siga inclosa serà com a màxim del cinquanta per cent (50%) del cost de la inversió que es realitze en 1992.  
Els ajuntaments hauran d'aportar amb càrrec al seu pressupost la part no finançada per la Generalitat Valenciana.  
Tercera  
1. El termini de presentació de sol·licituds serà de quinze dies hàbils comptadors des de l?endemà de la publicació d'aquesta convocatòria en el Diari Oficial de la Generalitat Valenciana.  
2. La sol·licitud d'ajuda econòmica es realitzarà mitjançant un acord del ple de la corporació o comissió de govern, inclòs si l'activitat s'ha realitzat quan estiga publicada aquesta ordre, en la qual es farà constar:  
a) La sol·licitud d'ajuda econòmica.  
b) El pressupost i el pla de finançament especificant les quantitats que s'hi invertiran, o que ja hagen estat invertides si l?activitat ha estat realitzada abans de la publicació d'aquesta ordre.  
c) El compromís de l'ajuntament que aportarà la quantitat no finançada per la Generalitat Valenciana i també l?excés que pogués haver, arribat el cos, entre el pressupost inicial i el preu definitiu.  
Quarta  
1. Les sol·licituds s'han d'acompanyar dels documents següents:  
a) Memòria detallada de l'activitat, tant si aquesta ha estat realitzada abans de la publicació d'aquesta ordre com si està prevista la seua realització posteriorment, sempre que aquesta no altrapasse el termini previst en la base primera, punt dos d'aquesta ordre, També es farà constar les despeses totals de l'esmentada activitat.  
b) Certificació de l'interventor de l'ajuntament que hi ha consignació en el pressupost municipal de 1992 per a finançar l'aportació.  
c) Certificació del secretari en què es farà constar que l'ajuntament no ha rebut cap subvenció per a aquesta mateixa inversió.  
d) Nom de l?entitat bancària i número de compte corrent on s'haja de realitzar l?ingrés de la transferència, cos que es concedesca l'ajuda, i també una fotocopia del CIF de l'ajuntament.  
2. La documentació demanada en aquesta base es presentarà per duplicat al Registre General de la Conselleria de Cultura, Educació i Ciència, als serveis territorials respectius, als centres d'informació de l?Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts a l'article 66 de la Llei de Procediment Administratiu.  
Cinquena  
1. La selecció prèvia de les sol·licituds serà realitzada per una comissió tècnica presidida per la Directora General de Patrimoni Cultural, de la qual formaran part la Cap del Servei del Llibre, Arxius i Biblioteques, el Cap de Secció d'arxius, la Cap de Secció de Documentació Bibliotecària i el Tècnic Superior del Llibre, el qual actuarà com a Secretari.  
2. La comissió tècnica, tenint en compte les sol·licituds presentades i el seu interès, elaborarà la proposta de distribució d'aquestes ajudes, l'aprovació de la qual correspondrà a la Directora General de Patrimoni Cultural, mitjançant una resolució que es publicarà en el Diari Oficial de la Generalitat Valenciana.  
Sisena  
Tindrà la consideració de beneficiari de la subvenció el destinatari dels fons públics que haja de realitzar l'activitat que en fonamentà l'atorgament o que es trobe en la situació que legitima la seua concessió.  
Són obligacions del beneficiari:  
a) Realitzar l'activitat o adoptar el comportament en la que es fonamenta la concessió de la subvenció.  
b) Acreditar davant l?entitat que concedeix la realització de l'activitat o l'adopció del comportament, i el compliment dels requisits i les condicions que determinen la concessió o l'aprofitament de l'ajuda.  
c) La submissió a les actuacions de control financer que corresponguen a la intervenció general, en relació amb les subvencions i ajudes concedides.  
d) Comunicar a l?entitat que concedeix l?obtenció de subvencions o ajudes per a la mateixa finalitat, procedent de qualsevol administracions o ens públics.  
Setena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorga(fes per altres administracions o ens públics o privats, podrà donar Lloc a la modificació de la resolució de concessió.  
Vuitena  
Serà procedent el reintegrament de les quantitats percebudes i l'exigència de l?interès de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense reunir les condicions requerides per això.  
c) incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Novena  
Quan en l?exercici de les funcions d'inspecció o control, es deduesquen indicis de la incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Deu  
pagament d'aportacions de la Generalitat Valenciana es realitzarà d?acord amb allò que s'estableix en la Llei de Pressupostos de la Generalitat Valenciana per a 1992.  
Per tal d'efectuar el pagament als ajuntaments s'ha de presentar la documentació següent:  
a) Factures originals o manaments de pagament de les despeses realitzades en l'activitat cultural.  
b) Certificat del secretari de l'ajuntament on conste que s'han fet les esmentades despeses.  
Onze  
Els justificants establerts en la base dècima s'hauran de presentar abans del 30 de novembre de 1992 en la Conselleria de Cultura, Educació i Ciència.  
Dotze  
L'import d'aquestes ajudes es farà efectiu amb càrrec a l'aplicació pressupostària 32.53.732.3.111.6 dins la línia 409/000/92, anomenada Programes municipals per a activitats culturals.  
L'import global màxim destinat a aquestes ajudes serà de tres milions sis-centes mil (3.600.000) pessetes.


Còpia Permalink ELI